Document ID: 31992R1403

ΚΑΝΟΝΙΣΜΟΣ (ΕΟΚ) αριθ. 1403/92 ΤΗΣ ΕΠΙΤΡΟΠΗΣ της 27ης Μαΐου 1992 που τροποποιεί τον κανονισμό (ΕΟΚ) αριθ. 3518/91 σχετικά με την ονοματολογία των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της (1), όπως τροποποιήθηκε τελευταία από τον κανονισμό (ΕΟΚ) αριθ. 1629/88 (2), και ιδίως τα άρθρα 36 και 41,
Εκτιμώντας:
ότι ο κανονισμός (ΕΟΚ) αριθ. 3518/91 της Επιτροπής της 4ης Δεκεμβρίου 1991 σχετικά με την ονοματολογία των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της (3) θέσπισε την έκδοση της εν λόγω ονοματολογίας η οποία ισχύει από την 1η Ιανουαρίου 1992 και ότι η έκδοση αυτή θα ισχύει έως τις 31 Δεκεμβρίου 1992-
ότι οι γεωπολιτικές μεταβολές που έλαβαν χώρα στην Κεντρική και Ανατολική Ευρώπη είναι τόσο μεγάλης σημασίας ώστε να επιβάλλεται, κατ' εξαίρεση, μια αποκλειστικά τεχνικής φύσεως αναπροσαρμογή της εν λόγω ονοματολογίας κατά τη διάρκεια του έτους-
ότι η αναπροσαρμογή αυτή πρέπει να επιτρέπει την κατάρτιση στατιστικών που να λαμβάνουν υπόψη τους τις πλέον πρόσφατες εξελίξεις-
ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Στατιστικών Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3518/91 τροποποιείται ως εξής:
1. Οι θέσεις 048 - Γιουγκοσλαβία και 056 - Σοβιετική Ένωση καταργούνται.
2. Προστίθενται οι παρακάτω θέσεις μετά τη θέση 07 - Αλβανία:
"072 Ουκρανία 073 Λευκορωσία 074 Μολδαβία 075 Ρωσία 076 Γεωργία 077 Αρμενία 078 Αζερμπαϊτζάν 079 Καζακστάν 080 Τουρκμενιστάν 081 Ουζμπεκιστάν 082 Τατζικιστάν 083 Κιργιζία 090 Γιουγκοσλαβία Έδαφος της τέως Γιουγκοσλαβίας με εξαίρεση τη Σλοβενία, την Κροατία και τη Βοσνία-Ερζεγοβίνη 091 Σλοβενία 092 Κροατία 093 Βοσνία-Ερζεγοβίνη".
Άρθρο 2
Ο παρών κανονισμός αρχίζει να ισχύει την πρώτη ημέρα του μήνα, ο οποίος έπεται του μήνα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1992.

Labels: 3
19